Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 617/13/8811	Trebišov, 7.1.2014
EEČ : 2-69-6-2014

U Z N E S E N I E

Trestná vec:	obvinený XXXXX  
Prečin:	Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 150,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: XXXXX XXXXX, XXXXX XXXXX 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-814/TV-13.
	Ako štatutárny orgán daňového subjektu XXXXX so sídlom XXXXX, XXXXX, ako povinne poistená samostatne zárobkovo činná osoba  nezaplatil  poistné  v zmysle  ustanovení  §  128,  §  141 ods. 1, § 142 ods. 1 a § 143 ods. 1 zákona o sociálnom poistení č. 461/2003 Z. z. v platnom znení za obdobie august 2011 až november 2012 v celkovej sume 1.784,61 € a za obdobie december 2012 až jún 2013 v celkovej sume 894,28 €, čiže spolu v sume 2.678,89 € a ako zamestnávateľ nezaplatil poistné na jednotlivé druhy sociálneho poistenia na účet sociálnej poisťovne v zmysle ustanovení § 128, § 141 ods. 1 a § 142 ods. 1  zákona o sociálnom poistení č. 461/2003 Z. z. v platnom znení za obdobie marec 2012 až október 2012 v celkovej sume 749,84 € a za mesiac december 2012 v sume 67,26 €, čiže spolu v sume 817,1 €, kde týmto konaním daňový subjekt XXXXX spôsobil XXXXX škodu v celkovej výške 3.495,99 €.

Odôvodnenie: 
Uznesením povereného príslušníka OO PZ v Trebišove sp. zn. ORP-814/TV-TV-2013 z 31.07.2013 bolo začaté trestné stíhanie a dňa 14.10.2013 vznesené obvinenie XXXXX pre vyššie uvedený prečin, na tom skutkovom základe, ako je uvedené vo výroku tohto uznesenia. 

Taktiež z výsluchu poškodenej strany XXXXX č. l. 12-19 trestného spisu jednoznačne vyplýva, že obvinený XXXXX ku dňu 18.12.2013 uhradil celkovú škodu pre poškodenú stranu XXXXX. Ďalej v rámci mediačného konania zástupkyňa poškodenej strany XXXXX vyhlásila, že poškodená strana nežiada náhradu škody, pretože škoda bola uhradená v plnej výške.  

Dňa 20.12.2013 zložil obvinený XXXXX na účet Krajskej prokuratúry v Košiciach peňažnú sumu vo výške 150,- (Jednostopäťdesiat) €. Zo záznamu o zložení peňažnej sumy obvinený určil 50 % sumy, t. j. 75,- € štátu na peňažnú pomoc poškodeným podľa osobitného predpisu a 50 % zo zloženej sumy, t. j. 75,- € XXXXX XXXXX.

Z uvedeného teda vyplýva, že obvinený i zástupkyňa poškodenej strany súhlasili so schválením zmieru, obvinený vyhlásil, že spáchal skutok, pre ktorý je stíhaný. Taktiež uviedol, že škodu pre poškodenú stranu uhradil a zložil na účet Krajskej prokuratúry v Košiciach peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery, prokurátor považoval takýto spôsob rozhodnutia za dostačujúci, a preto zmier medzi obvineným na jednej strane a poškodenou stranou na strane druhej schválil a trestné stíhanie proti obv. XXXXX zastavil. 

Po vykonateľnosti uznesenia o schválení zmieru a zastavení trestného stíhania v predmetnej veci nariaďuje sa učtárni Krajskej prokuratúry v Košiciach, aby bola suma 75,- € poukázaná štátu na peňažnú pomoc poškodeným podľa osobitného predpisu a suma 75,- € poukázaná XXXXX XXXXX.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor